Biruta Jansone

Biruta Jansone (dzimusi ) ir latviešu gleznotāja. Kopā ar vīru Jāni Jansonu nodibinājusi divas mākslas skolas — Valmieras Bērnu Mākslas skolu (pašlaik Valmieras Mākslas vidusskola) un Skaņkalnes Mākslas skolu (pašlaik Mazsalacas Mākslas un Mūzikas skola).http://valmiera.lv/zina/kultura/valmieras-kulturas-centra-atklaj-birutas-jansones-darbu-izstadi-milestiba Atzinības krusta kavaliere.

Biogrāfija
Biruta Jansone dzimusi Rīgā Malvīnes un Hugo Tomsona ģimenē. Viņai ir pusmāsa Tija un pusbrālis Arnis. No 1956. gada līdz 1960. gadam Biruta mācījusies Rīgas 3. vidusskolā. Māksliniecisko izglītību ieguvusi J. Rozentāla Rīgas mākslas vidusskolā (1960-1967) Latvijas Valsts mākslas akadēmijā, kuru absolvējusi divas reizes — 1975. gadā  un 2003. gadā, iegūstot humanitāro zinātņu maģistra grādu mākslā.
Strādājusi kā inženiere mākslinieciski dekoratīvajā noformēšanā Rīgas Geoloģijas institūtā (1967 VI-VIII), kombinātā "Māksla" kā tekstu rakstītāja (1967 IX-XI), Ķemeru aptiekā kā sanitāre un mākslinieciski dekoratīvās noformēšanas meistare (1970 XI-1971 X), sabiedriskās ēdināšanas uzņēmumā "Jugla" kā apkopēja  mākslinieciski dekoratīvās noformēšanas meistare (1974 VII-1975 II). No 1976. līdz 1991. gadam dzīvojusi un darbojusies Valmierā, kur bijusi Valmieras 1. astoņgadīgās skolas zīmēšanas skolotāja, Valmieras bērnu mākslas skolas direktore un  Valmieras rajona centrālās slimnīcas materiāli tehniskās apgādes daļas priekšniece. Vēlāk, no  1992. gada janvāra līdz augustam bijusi Skaņkalnes mākslas skolas skolotāja, bet no 1992. gadam līdz šim brīdim ir Mazsalacas mūzikas un mākslas skolas mākslas klašu skolotāja.

Izstādes
 1976. gads - Zīmējumu izstāde, Rīga
 1979. gads - Stājgrafijas izstāde, Rīga; Izstāde, veltīta starptautiskajam bērnu gadam, Rīga.
 1980. gads - Jauno mākslinieku izstāde, Rīga; Vidzemes novada izstāde, Cēsis; Cēsu novada izstāde, Cēsis; Rudens '80, Rīga.
 1981. gads - Mākslas dienas '81, Rīga; Cēsu grupas izstāde, Cēsis; Miniatūru izstāde, Valmiera; 5. zīmējumu izstāde, Rīga; Portretu izstāde '81, Rīga; Rudens '81, Rīga; Jauno mākslinieku izstāde, Rīga.
 1982. gads - Vidzemes novada izstāde; Personālizstāde - Aktieru un ziedu portreti - Valmieras teātrī, Valmiera; Vissavienības jauno mākslinieku izstāde, Maskava; Rudens '82, Rīga.
 1983. gads - Grāmatu grafikas izstāde, Rīga.
 1984. gads - Izstāde kopā ar Jāni Jansonu - Mākslas dienas '84, Valmiera; Vissavienības zīmējumu izstāde, Maskava.
 1987. gads - Zīmējumu un pasteļu izstāde, Rīga.
 1995. gads - Zīmējumu un akvareļu izstāde kopā ar Jāni Jansonu Janderupā, Dānija.
 1996. gads - Vidzemes novada mākslas izstāde.
 1997. gads - Izstāde kopā ar Jāni Jansonu - Cēsu izstāžu namā, Cesis; Grupas izstāde "7 no septiņdesmitiem" - Talsu muzejā, Talsi.
 1998. gads - Valmieras rajona mākslas skolu pedagogu darbu izstāde Giterslo, Vācija.
 1999. gads - "Dzimšanas dienas" izstāde kopā ar Jāni Jansonu - Valmieras teātrī, Valmiera; Starptautiska akvarelistu plenēra "Cēsis" izstāde, Cēsis.
 2000. gads - Izstāde "Mana ēdene" kopā ar Jāni Jansonu Valmieras muzejā.
 2001. gads - Izstāde ainava galerijā "Laipa"; Miniatūrdarbu izstāde Valmieras muzejā, Valmiera.
 2002. gads - Izstāde kopā ar Jāni Jansonu Skrindu muzejā, Daugavpils rajons; Miniatūrdarbu izstāde Valmieras muzejā, Valmiera.
 2003. gads - Izstāde kopā ar Jāni Jansonu Zemgales vidusskolā.
 2004. gads - Izstāde kopā ar Valmieras rajona mākslas skolas pedagogiem Giteslov, Vācija; Izstāde ainava galerijā "Laipa".
 2005. gads - "Dvēseles soļi" Zīmējumi Sēļu muižā, Sēļi.
 2006. gads - "Pēdas" Izstāde kopā ar Jāni Jansonu Valmieras muzejā, Valmiera.
 2009. gads - Izstāde kopā ar Jāni Jansonu Valmieras muzejā, Valmiera; "Trīs labas lietas" izstāde kopā ar bijušajiem audzēkņiem.
 2010. gads - "Mēs esam Cirkū Ģimenes izstāde Cēsu izstāžu namā, Cēsīs.
 2011. gads - Izstāde kopā ar Jāni Jansonu Limbažu muzejā, Limbaži.

 Apbalvojumi 
 saņēma V šķiras Atzinības krustu par "Par ilggadējo radošo ieguldījumu mākslas pedagoģijas un kultūras darbā".

Atsauces

Ārējās saites
 http://valmiera.lv/zina/kultura/valmieras-kulturas-centra-atklaj-birutas-jansones-darbu-izstadi-milestiba
 http://www.diena.lv/kd/maksla/birutas-un-jana-jansonu-izstade-galerija-makslas-banka-13981618

Kategorija:1949. gadā dzimušie
Kategorija:Latvijas mākslinieki
Kategorija:Latvijas gleznotāji
Kategorija:Latvijas Mākslas akadēmijas absolventi
Kategorija:Atzinības krusta kavalieri